Egypte (laand)

Egypte (Arabisch: مصر, Mişr), officieel de Arabische Rippebliek Egypte (جمهوريّة مصر العربيّة, Jumhūriyat Mişr al-`Arabīyah; beluuster) is een grote staot in 't noordosen van Afrika. In de Arabische wereld is Egypte veural bekend onder de naam Misr, simpelweg een verkorting van de offiële naam. De naam Egypte is ontstaon in 't ouwe Griekelaand. Daor wönnen in de loop der tied de naam van een belangriek heiligdom in Memphis, genaamd 'Hwt-ka-Ptah' ehanteerd veur 't hele gebied. Hwt-ka-Ptah beteken Huus van de Gees van Ptah en wönnen in 't Grieks vertaald as 'Αι γυ πτος' of 'Aeguptos', de naam dee ze (in verbasterde vorm) nog steeds gebruken. Egypte umvat oek 't Sinaïschiereilaand, dat fysiek as een deel van 't Aziatisch continent ezien kan wonnen. Geografie 't Belangriekste bewoende deel wonnen evormd deur de oevers en de delta van de revier de Niel. In dit gebied woenen de luui iezig dichte op mekaar. Grote delen van 't laand beheuren tot de Sahara en der woenen neet veul luui, mar nemen wel mar liefst 96 % van 't Egyptische laand in beslag. In 't wessen liggen liekewels een antal oases. In totaal is de oppervlakte van Egypte 1.001.450 km². Egypte grens in 't noorden an de Middellaanse Zee, in 't osen an de Gazastroke, Israël en de Rooie Zee, in 't zujen an Soedan en in 't wessen an Libië. In 't osen van Egypte lig 't Sinaïschiereilaand dat beheur tot 't Aziatische continent. Dit schiereiland is deur middel van de Laandengte van Suez verbunnen mit de reste van 't laand. De heufstad is Caïro (القاهرة - stad 6.801.000, agglomerasie van ongeveer 15 miljoen inwoeners). 't Is tevens de grootste stad van Afrika. Aandere stejen: Alexandrië (3.339.100), Gizeh (2.221.900), Shubra-El-Khema (870.700), Port Saïd (472.300), Suez (417.500), El-Mahalla El-Kubra (395.400), Tanta (371.000), al-Mansurah (370.000), Luxor (360.500), Assioet (343.500), Assoean, Hurghada, Kom Ombo, Port Safaga, Port Saïd, Sharm el Sheikh, Zagazig. Inwoenerantallen bin tellingen van 1996, behalven veur Caïro (schatting 2001). Bevolking Inwoenerantal: 76 miljoen (schatting juli 2004); dit is 76 per km², mar de bevolking is arg econcentreerd in de Nielvallei; in 1900 wanen der naor schatting 10 miljoen Egyptenaren. Bevolkingsgreui: 2,2% (gemiddelde 1980-2001) Bevolkingsgroepen: Egyptenaren (inclusief Bedoeïnen en Berbers) 99% Vluchtelingen: 78.000 (einde 2002), waorvan 50.000 Palestienen, 20.000 uut Soedan. Talen: Arabisch (officiële taal), Engels, Frans (haandelstalen), Arabische (Egyptisch, Soedanees e.a.), Nubische en Berbertalen Godsdiens: soennisme (staotsgodsdiens) 90%, christenen 8 tot 15 % (veurnamelijk Koptisch christendom en aandere christelijke minderheden), sjiisme < 1 % en joden Zie oek Olle Egypte Uutgaonde verwiezingen Rifferenties